(1610) HAns schildert my , dat bidd ' ick u manierigh , Op dit Panneel , mijn liefkens schoonheyt cierigh , In sulcker voegh , als ick sal segghen vry : Want teghen recht wil ick niet quellen dy , Door leughenkonst u jonst aen haer t ' ontdecken , ' T is my ghenoegh , kondyse slechts na trecken , Ghelijck sy is , sonder verkeeren / / daer Haer eyghenschap , om te vereeren / / haer : Want jonste dient slechts die , die van persoone Gantsch leelijck zijn , end ' schilderen doen schoone .Dus maeckt haer eerst het hayr minsaem ghetoyt , Ghestrickt , ghedraeyt , met kronckelkens vermoyt , Van verwe schoon ' , ghelijck een Ceder rustigh , Oft hanghet los , end ' onghebonden lustigh , Daer langs het berdt , vermaght u Konst eenpaer , Van reucke soet , ghelijck haer eyghen hayr : Want haer hayr rieckt , g ' lijc in ' t voorjaer de blommen , Als Zephirus men siet daer over kommen .Haer Voorhooft gladt , stelt rondt , na mijnen sin , Dat rimpel gheen , oft voud ' en zy daer in : Maer dat het zy als water effen staende , Daer gheenen windt beroerigh in is slaende , End ' dat s ' in haer schoon bedde soet ghepast , Van rauwe vry , schijnt ligghen slapen vast .